CELEX: 32017R1899
Language: sk
Date: 2017-10-18 00:00:00
Title: Vykonávacie nariadenie Komisie (EÚ) 2017/1899 z 18. októbra 2017, ktorým sa do registra zaručených tradičných špecialít zapisujú niektoré názvy [Tradiční lovecký salám/Tradičná lovecká saláma (ZTŠ) a Tradiční špekáčky/Tradičné špekačky (ZTŠ)]

19.10.2017   
            
            
               SK
            
            
               Úradný vestník Európskej únie
            
            
               L 269/5
            
         VYKONÁVACIE NARIADENIE KOMISIE (EÚ) 2017/1899
   z 18. októbra 2017,
   ktorým sa do registra zaručených tradičných špecialít zapisujú niektoré názvy [Tradiční lovecký salám/Tradičná lovecká saláma (ZTŠ) a Tradiční špekáčky/Tradičné špekačky (ZTŠ)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 26 a článok 52 ods. 2,
   keďže:
   
               (1)
            
            
               V súlade s článkom 26 nariadenia (EÚ) č. 1151/2012 Česká republika predložila názvy „Tradiční lovecký salám“/„Tradičná lovecká saláma“ a „Tradiční špekáčky“/„Tradičné špekačky“ s cieľom umožniť ich zápis do registra zaručených tradičných špecialít stanoveného v článku 22 nariadenia (EÚ) č. 1151/2012, a to s vyhradením názvu.
            
         
               (2)
            
            
               Názvy „Lovecký salám“/„Lovecká saláma“ a „Špekáčky“/„Špekačky“ už predtým boli zaregistrované (2) ako zaručené tradičné špeciality bez vyhradenia názvu v súlade s článkom 13 ods. 1 nariadenia Rady (ES) č. 509/2006 (3).
            
         
               (3)
            
            
               Na základe vnútroštátneho námietkového konania uvedeného v článku 26 ods. 1 druhom pododseku nariadenia (EÚ) č. 1151/2012 bol názov „Lovecký salám“/„Lovecká saláma“ doplnený o výraz „Tradiční“, resp. „Tradičná“ a názov „Špekáčky“/„Špekačky“ o výraz „Tradiční“, resp. „Tradičné“. Tieto doplňujúce výrazy identifikujú tradičný charakter názvov v súlade s článkom 26 ods. 1 tretím pododsekom nariadenia (EÚ) č. 1151/2012.
            
         
               (4)
            
            
               Komisia preskúmala predloženie názvov „Tradiční lovecký salám“/„Tradičná lovecká saláma“ a „Tradiční špekáčky“/„Tradičné špekačky“, ktoré boli následne uverejnené v Úradnom vestníku Európskej únie
                   (4).
            
         
               (5)
            
            
               Keďže Komisia nedostala žiadnu námietku v zmysle článku 51 nariadenia (EÚ) č. 1151/2012, názvy „Tradiční lovecký salám“/„Tradičná lovecká saláma“ a „Tradiční špekáčky“/„Tradičné špekačky“ by sa teda mali zapísať do registra s vyhradením názvu,
            
         PRIJALA TOTO NARIADENIE:
   Článok 1
   Týmto sa názvy „Tradiční lovecký salám“/„Tradičná lovecká saláma“ (ZTŠ) a „Tradiční špekáčky“/„Tradičné spekačky“ (ZTŠ) zapisujú do registra s vyhradením názvu.
   Špecifikácia výrobku týkajúca sa ZTŠ „Lovecký salám“/„Lovecká saláma“ a ZTŠ „Špekáčky“/„Špekačky“ sa považuje za špecifikáciu výrobku uvedenú v článku 19 nariadenia (EÚ) č. 1151/2012, ktorá sa týka ZTŠ „Tradiční lovecký salám“/„Tradičná lovecká saláma“ a „Tradiční špekáčky“/„Tradičné špekačky“, a to s vyhradením názvu.
   Názvy uvedené v prvom odseku sa vzťahujú na výrobky triedy 1.2. Mäsové výrobky (tepelne spracované, solené, údené atď.) v zmysle prílohy XI k vykonávaciemu nariadeniu Komisie (EÚ) č. 668/2014 (5).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. októbra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 14.12.2012, s. 1.
   
      (2)  Nariadenie Komisie (EÚ) č. 160/2011 z 21. februára 2011, ktorým sa do Registra zaručených tradičných špecialít zapisuje názov [„Lovecký salám“/„Lovecká saláma“ (ZTŠ)] (Ú. v. EÚ L 47, 22.2.2011, s. 7).
   Nariadenie Komisie (EÚ) č. 158/2011 z 21. februára 2011, ktorým sa do Registra zaručených tradičných špecialít zapisuje názov [„Špekáčky“/„Špekačky“ (ZTŠ)] (Ú. v. EÚ L 47, 22.2.2011, s. 3).
   
      (3)  Nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (Ú. v. EÚ L 93, 31.3.2006, s. 1). Nariadenie zrušené a nahradené nariadením (EÚ) č. 1151/2012.
   
      (4)  Ú. v. EÚ C 167, 11.5.2016, s. 21.
   
      (5)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).